ПРИЈЕДЛОГ 
На основу члана  40. Став (1)  Закона о уређењу простора и грађењу (“Службени гласник Републике Српске“ бр. 40/13, 106/15, 3/16, 104/18 и 84/19) и члана 5. став (4) Правилника о начину израде, садржају и формирању документа просторног уређења (“Службени гласник Републике Српске“, бр. 69/13) и члана 36. Статута општине Невесиње (“Службени гласник општине Невесиње“, бр. 6/17 и 16/17), Скупштина општине Невесиње на својој ........ редовној сједници одржаној дана,..............2026. године,  д о н и ј е л а   ј е:
О Д Л У К У
О приступању измјени Регулационог плана 

„Килавци-Шајбе“

I
Oвом Одлуком приступа се измјени Регулациог плана „Килавци-Шајбе“ у Невесињу.
II
Обухват измјене Регулационог плана односи се на парцеле означене као к.ч. бројеви: 1053/9, 1053/10, 1053/11, 1053/12, 1053/13, 1053/14, 1053/14, 1053/15, 1053/16, 1053/17, 1053/18, 1053/19, 1053/20,1053/21, 1053/35, дио 1053/1, 1052/1, 1052/5, 1052/6, 1052/7, 1052/8, 1052/9, и 1052/15.
III
У складу са чланом 25. став (9) Закона о уређењу простора и грађењу („Сл.гл. Републике Српске“ бр. 40/13, 106/15, 3/16, 104/18 и 84/19) одређује се плански период плана од 10 година од дана усвајања.

IV
Израда регулационог плана ће бити урађена у складу са одредбама Закона о уређењу простора и грађењу („Сл.гл. Републике Српске“ бр. 40/13, 106/15, 3/16, 104/18 и 84/19) и на основу пројектног задатка који ће израдити носилац припреме плана.

V
Рок израде и усвајања наведеног документа је 90 дана од дана потписивања уговора. 
VI
Садржај плана треба да буде у складу са чланом 35. Закона о уређењу простора и грађењу („Сл.гласник Републике Српске“ број 40/13, 106/15, 3/16, 104/18 и 84/19) и Правилником о начину израде, садржају и формирању документа просторног уређења (“Службени гласник Републике Српске“, бр. 69/13).

VII
Након доношења ове одлуке носилац припреме ће у најмање два средства јавног информисања објевити позив заинтересованим лицима која су власници непокретности у обухвату документа.

Прије утврђивања нацрта плана, носилац припреме разматраће преднацрт плана на стручној расправи на којој ће приствовати чланови савјета плана и на коју ће обавезно бити позвани овлаштени стручни представници органа и правних лица из члана 42. став (3) Закона о уређењу простора и грађењу („Сл.гласник Републике Српске“ број 40/13, 106/15, 3/16, 104/18 и 84/19).

Након што носилац припреме утврди нацрт плана спровешће се јавни увид  истог. Трајање јавног увида биће најмање 30 дана а све у складу са одредбама из члана 47. Закона о уређењу простора и грађењу („Сл.гласник Републике Српске“ број 40/13, 106/15, 3/16, 104/18 и 84/19 ).

VIII
Обзиром да се израда плана покреће на основу иницијативе заинтересованих лица иста могу обезбједити средства за израду наведеног плана ( члан 39. став (3) Закона о уређењу простора и грађењу /“Службени гласник Републике Српске“ бр. 40/13, 106/15, 3/16, 104/18 и 84/19/) док ће у супротном средства бити обезбјеђена из буџета општине.
IX
Ради укупног праћења израде плана, вођења јавне расправе и усаглашавања ставова и интереса, именује се Савјет плана у саставу:

1. Милован Самарџић, дипл.инж.арх.

2. Радомир Тодоровић, дипл.инж.грађ.

3. Младен Ковачевић, дипл.инж.ел.

4. Љубица Зубац, дипл.инж.гео.

5. Миливоје Ороз, инж.

X
Носилац припреме измјене плана је Одјељење за просторно уређење и стамбено-комуналне послове Општине Невесиње.
XI
Одлука ступа на снагу осмог дана од дана објављивања у „Службеном гласнику пштине Невесиње“.

РЕПУБЛИКА СРПСКА
ОПШТИНА НЕВЕСИЊЕ                                    
СКУПШТИН ОПШТИНЕ                                                                                              ПРЕДСЈЕДНИК                                                                  
Број: 01- 013-___/26                                                                                                Момчило Вукотић
Датум: ______.2026.  године
ПРИЛОГ: Обухват израде регулационог плана

Образложење: 
На основу иницијативе групе грађана, становника улица Ива Андрића и Вука Караџића приступа се измјени дијела регулационог плана који обухвата њихове пословно-стамбене објекте. Разлог измјене плана је потреба за планирањем и изградњом приступних саобраћајница које тренутним планским рјешењем нису предвиђене а комплетан колски и пјешачки саобраћај се одвија преко јавне површине између низова објеката. Овакав начин одвијања саобраћаја у пракси се показао као нефункционалан због нелегалног заузимања предмих јавних површина па је приступ појединим објектима често онемогућен. Површина обухвата износи цца 0,70 ha.  
